Diari Oficial de la Generalitat Valenciana


Sumari del DOGV 2230, del 18-03-1994 (1994/830921)

RESOLUCIÓ de 25 de gener de 1994, del president de l'Institut Turístic Valencià, per la qual es fan públics els programes de l'institut per a 1994 destinats al suport del sector turístic.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2230

Data del DOGV
:   18-03-1994

Secció del DOGV
:   ALTRES DISPOSICIONS

Número del document
:   1994/830921


Data del document
:   25-01-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 25 de gener de 1994, del president de l'Institut Turístic Valencià, per la qual es fan públics els programes de l'institut per a 1994 destinats al suport del sector turístic. [94/1711]  
D'acord amb allò que es disposa en l'article 6 del Decret 16/1992, de 3 de febrer, del Govern Valencià, pel qual s'aprova el Reglament de l'ITVA, modificat pels decrets 94/1992, de 8 de juny, i 229/1993, de 23 de novembre, el Comitè de Direcció de l'ITVA, en la sessió de 19 de gener de 1994, acordà aprovar els programes d'actuació de l'institut per a 1994.  
En virtut d'allò exposat, resolc:  
Article únic  
Fer públics els programes d'actuació de l'ITVA corresponents a l'exercici de 1994, destinats a donar suport a les actuacions portades endavant pel sector turístic d'acord amb allò acordat pel Comitè de Direcció de l'ITVA, de 19 de gener de 1994.  
1. Els programes d'actuació de l'ITVA són els següents:  
Programa Iniciativa ajudada  
- Gestió de qualitat - Realització de diagnòstics  
 i plans de millora de qualitat  
- Ajuda a inversions - Accions de modernització i  
 creació d'establiments i  
 oferta complementària  
- Accions formatives - Realització de cursos de   
 reciclatge per a professionals  
 del sector  
- Ajuda a associacions, - Realització d'actuacions  
entitats i organismes dirigides a afavorir la gestió,  
turístics l'organització i el funcionament  
 i altres activitats de caràcter  
 notòriament turístic  
- Organització de - Accions de promoció en els  
promocions mercats nacionals i internacionals  
- Beques - Cursos de formació en turisme  
- Col.laboració a la - Assessorament tècnic i suport  
 realització de econòmic a la realització de   
publicacions i material suports de comunicació  
gràfic i àudiovisual  
2. Els programes d'actuació de l'ITVA per a l'exercici de 1994 que incloien ajudes directes i els terminis per a la presentació de sol.licituds de concessió d'ajudes, són, dels anteriorment relacionats, els següents:  
Programa Termini  
- Gestió de qualitat Fins el 31.07.94  
- Ajuda a inversions. Fins el 30.04.94  
- Accions formatives Fins el 15.04.94  
- Ajuda a associacions, Fins el 30.04.94  
entitats i organismes   
turístics.  
El termini màxim per a resoldre les sol·licituds serà de cinc mesos comptadors a partir de la finalització del termini de la seua presentació. Si la documentació exigida per a cada Programa no està completa, el termini se computarà a partir del dia de la correcta presentació d'aquella.  
Transcorregut el termini màxim per a resoldre les sol·licituds sense que haja recaigut resolució, s'entendrà desestimada la sol·licitud de concessió de l'ajuda.  
3. No es podrà accedir al règim de programes previstos en el punt anterior d'aquesta resolució sense estar al corrent de les obligacions fiscals i davant la Seguretat Social, en els terminis establerts en l'Ordre de la Conselleria d'Economia i Hisenda de 7 de gener de 1.991 (DOGV núm 1.477, de 5 de febrer).  
4. Els programes d'actuació que inclouen ajudes directes per a l'exercici 1994, estan dotats pressupostàriament de la següent forma:  
- Capítol 4: 290.468.305 pessetes.  
- Capítol 7: 009.266.043 pessetes.  
La concessió de les ajudes queda subjecta en qualsevol cas a l'existència de consignació pressupostària suficient.  
5. En el termini d'un mes comptador des de que acabe l'activitat, caldrà justificar-ne la realització, d'acord amb el pressupost presentat i en la forma es detalla en el programa o resolució corresponent.   
6. Les ajudes recollides en els programes se concediran en el marc d'allò que es disposa en el Decret 91/1990, d'11 de juny (DOGV núm. 1.332, de 25 de juny de 1990), del Consell de la Generalitat Valenciana, pel qual es regula la concessió d'incentius a determinades activitats de la indústria, artesania, serveis avançats a les empreses i sector turístic, i en l'Ordre de la Conselleria d'Indústria, Comerç i Turisme de 29 de juny de 1990 (DOGV núm. 1.356, de 27 de juliol de 1990), modificada per l'Ordre de 9 de març de 1992 (DOGV núm. 1.769, de 23 d'abril de 1992), sobre concessió d'ajudes en matèria d'artesania, indústria, energia i turisme, i l'Ordre de 26 de març de 1993, sobre mesures d'ajuda a la potenciació d'associacions, entitats i organismes Turístics (DOGV núm. 1995 de 31 de març de 1993). Si la Generalitat Valenciana dictarà al llarg de 1993 alguna norma que establirà modificacions a allò que es disposa en el citat decret, aquestes seran d'aplicació directa.  
7. Aprovar la creació d'una comissió d'avaluació per als programes d'actuació de l'ITVA per a 1994 que inclouen ajudes directes. Aquesta comissió estarà composta per:  
- El director general de l'ITVA  
- El director tècnico-administratiu de l'ITVA  
- El cap de l'Àrea d'Infrastructures i Ajudes de l'ITVA  
- El cap de l'Àrea d'Estudis i Formació  
- El cap de l'Àrea de Turisme.  
- L'assessor jurídic de l'ITVA  
- Dos tècnics de l'ITVA  
8. La descripció detallada dels programes, i també l'especificació de les condicions d'accés, termini, lloc de presentació de les instàncies, etc., estaran a disposició dels interessats a l'Institut Turístic Valencià, Avinguda d'Aragó núm 30; als Serveis Territorials de Turisme d'Alacant (C/ Artillers núm. 4 ), Castelló (pl. Maria Agustina núm. 5) i València (C/ Comte Salvatierra d'Àlaba núm. 20-3); i a l'Oficina d'Administració Turística de Benidorm, C/ Juan Fuster Zaragozà, 2, Edifici Acuarium 1r.  
València, 25 de gener de 1994.- El president de l'ITVA: Martín Sevilla Jiménez.